[{"text_idx": "#000001", "text": "KEA partoprenis en la kvina sesio de la FESC 2016"}, {"text_idx": "#000002", "text": "Dum la semajnfino de la 21-a g\u0302is la 23-a de oktobro por la unua fojo KEA partoprenis la Foiron de Solidara Ekonomio de Katalunujo. Kadre de tiu foiro okazas amaso da prelegoj, atelieroj, kaj spektakloj diversspecaj kaj divesfakaj."}, {"text_idx": "#000003", "text": "Lastmomente nia asocio sukcesis alig\u0302i al tiu evento, kiu okazas jam de antau\u0306 5 jaroj en la ejo Fabra i Coats, organizita de XES (Xarxa d\u2019economia solida\u0300ria). Spite al la malbona vetero kiu devigis la organizon s\u0302ang\u0302i la situon de diversaj budoj, inter kiuj la nia, ni akiris bonan lokon apud la enirejo kaj tie ni disdonis flugfoliojn, informis la homojn pri Esperanto kaj ec\u0302 vendis kelkajn librojn."}, {"text_idx": "#000004", "text": "Ni esperas ke en estontaj sesioj ni povos pli frue alig\u0302i kaj proponi debatojn au\u0306 prelegojn pri lingva justeco internacie kaj pri la rolo de Esperanto inter la plej adekvataj solvoj al tiu problemaro."}]